Referat af Generalforsamling Østtoppen d. 20/11-2013.

Afbud fra nr. 14 ellers var alle øvrige andele repræsenteret.

Generalforsamlingen blev afholdt i Petersborg i Andelssamfundet fra kl. 19.30.

Bestyrelsen begyndte med at byde velkommen og kunne konstatere, at næsten alle andele var repræsenteret, hvorefter dagsordenen blev indledt.

1. Valg af dirigent

Dirigent: Bestyrelsen foreslog Lasse (nr. 22), som blev valgt af forsamlingen.
Lasse kunne konstatere, at generalforsamlingen er rettidigt indkaldt ifølge vedtægterne og gav ordet til bestyrelsens formand Peter.

1. Bestyrelsens beretning

Peter kom med en grundig og detaljeret beretning, som forsamlingen roste og godkendte uden spørgsmål og diskussion. Peters skriftlige beretning er vedhæftet dette referat.

1. Forelæggelse af årsregnskab og eventuel revisionsberetning samt godkendelse af årsregnskabet

Østtoppens regnskab 1. juli 2012 til 30. juni 2013 blev gennemgået af bogholderen , som kunne konstatere, at Østtoppen har en sund økonomi, og at revisoren har godkendt regnskabet uden forbehold. Regnskabsåret har givet et overskud på kr. 123.649. Gennemgangen gav anledning til et par uddybende spørgsmål fra forsamlingen, som blev besvaret af bogholderen og bestyrelsen i fællesskab. Det handlede bl.a. om størrelsen på overskuddet, og at kassekreditten allerede er i ”0” – noget tidligere end forventet. Herefter blev regnskabet godkendt af forsamlingen.

1. Forelæggelse af drifts- og likviditetsbudget til godkendelse og beslutning om eventuel ændring af boligafgiften

Bogholderen gennemgik det fremlagte budget, som indeholdt forslaget om at holde fast i Østtoppens ”sædvanlige” 2%’s stigning i boligafgiften. Gennemgangen gav anledning til lidt debat, men det var en enig forsamling, som godkendte næste års budget. Herefter kunne bogholderen holde fri og kørte hjem med tak for tal-gennemgangen.

Bestyrelsen har hørt forsamlingen og den nye bestyrelse skal undersøge priser på bredbånd.

1. Behandling af indkomne forslag
2. Hønsehold.

Forslaget blev fremlagt, hvorefter der var debat frem og tilbage om, hvor et hønsehus skulle placeres, hvordan det skulle udformes, kunne det placeres der, når der bliver spillet fodbold tæt på?, ville nogen blive generet af lyden fra hønsene?, hvad med ræve? osv. I forsamlingen var der bred enighed om prøve at holde høns, og holdet bag forslaget fik til opgave at udtænke placering og udformning af hønsehus og –gård og forelægge det for bestyrelsen.

1. Valg af bestyrelsesmedlemmer/-suppleanter
2. Tine genopstillede og blev genvalgt.
3. Jens genopstillede og blev genvalgt.
4. René og Thomas (nr. 10) stillede op og blev valgt – Thomas 1. suppleant og René 2.
5. Bestyrelsen foreslog den nuværende revisor – Revision 2 A/S - hvilket forsamlingen valgte at følge.
6. Valg af udvalgsmedlemmer og fastsættelse af udvalgsopgaver til faste udvalg

Haveudvalget – Anna, Tine, Janne og Thomas.

Byggeudvalget – Carsten, Lasse, Jens og Lasse.

Vedligeholdelsesudvalget – Peter, René og Lasse. En ledig plads i udvalget.

En snak om byggeudvalgets opgaver – er der brug for det udvalg? Et forslag fra forsamlingen om en bro mellem udvalget og bestyrelsen fik Jens til at melde sig – og lidt senere Lasse (nr. 22).

1. Valg af bestyrelsesmedlem og –suppleant til Grundejerforeningen Østergårdstoften i henhold til grundejerforeningens vedtægter

Annette Rasmussen genopstillede ikke og fortalte om det arbejde, der er i foreningen. Else meldte sig og blev valgt. Sanne meldte sig som suppleant og blev valgt.

1. Eventuelt

En debat om byggeudvalgets opgaver, som bl.a. indeholdt snakken om respekt for vores bygninger. At det er en vigtig og samtidig umulig diskussion, hvor der ikke må være for stramme regler, og det ikke behøver at være korrekte løsninger. Der skal arbejdes for principielle regler for udvalget, som skal præciseres.

Skal vi have en hjemmeside i stedet for dropbox?

Lasse ser på tv-muligheder – mere og bedre muligheder.

Facebook – andelsforeningens væg.

Referent Thomas Morsbøl